Ram Naik

Ram Naik (s. 16. huhtikuuta 1934) on intialainen poliitikko, joka on toiminut maansa öljyministerinä vuosina 1999–2004. Uttar Pradeshin osavaltion kuvernöörinä hän toimi vuosina 2014–2019.

Hän edustaa Intian kansanpuoluetta ja on ajanut läpi useita nationalistisia uudistuksia. Naikin mukaan Allahabadin nimeäminen Prayagrajiksi oli hänen ideansa. Toinen kaupunki, jonka nimen hän on pyrkinyt hindulaistamaan on Sultanpur, josta hän suunnitteli Kush Bhawanpuria. Naikin mukaan Raman poika Kush perusti kyseisen kaupungin. Naik on esittänyt vaatimuksia myös yliopisto-opiskelijoiden pukujen intialaistamiseksi.

Hänen kirjoittamansa marathinkielinen omaelämäkerta on käännetty kymmenelle kielelle, muun muassa englanniksi ja saksaksi.

Lähteet

Aiheesta muualla

 Intian parlamentin alahuoneen profiili (arkistoitu)

Intian ministerit
Uttar Pradeshin kuvernöörit
Lok Sabhan jäsenet
Intian kansanpuolueen poliitikot
Vuonna 1934 syntyneet
Elävät henkilöt